Проект

ДОГОВОР

№  ................

Днес….............2016г. в “ТЕЦ Марица изток 2” ЕАД се сключи настоящият Договор за възлагане на обществена поръчка между:

„ТЕЦ Марица изток 2”ЕАД, със седалище и адрес на управление: област Стара Загора, община Раднево, с. Ковачево, п. код 6265, тел.: 042/662214, факс: 042/662000, Електронна поща: tec2@tpp2.com, Интернет страница: www.tpp2.com; регистрирано в търговския регистър при Агенцията по вписванията; ЕИК 123531939; Разплащателна сметка: IBAN: BG22TTBB94001526680953, BIC: TTBBBG22, Сосиете Женерал Експресбанк АД, представлявано от инж. Живко Димитров Динчев – Изпълнителен директор, наричано за краткост ВЪЗЛОЖИТЕЛ


и 

        ......................................................................................, със седалище и адрес на управление: ......................................................................................................................... ............................., тел. ............................................ , факс: ............................................ ; регистрирано в търговския регистър при Агенцията по вписванията; ЕИК по БУЛСТАТ: ............................................................., IBAN: ................................... ......................... ......., BIC код: ................................ при Банка: ........................................ – град /клон /офис: ............................................................ представлявано от .............................................................................., наричан за краткост ИЗПЪЛНИТЕЛ
за следното:

I. ПРЕДМЕТ НА ДОГОВОРА

1. Предметът на настоящия договор е: „Геодезически измервания на КИС на сгуроотвала и представяне на анализ за състоянието му ” 
2. Техническото задание за изпълнение на поръчката е дадено в Приложение 1 към настоящия договор.

3. Договорът е сключен в резултат на проведена обществена поръчка по реда чл.14, ал.4, т.2 от ЗОП, с рег. №916064.

II. цена, начин на ПЛАЩАНе И ФАКТУРИРАНЕ

1. Общата стойност на договора е ........................... лв. (словом: .................................. .............................................. ) без ДДС, с включени всички разходи за изпълнение предмета на поръчката
2.  Фактурирането се извършва процентно от пълната договорена цена на етапи, след одобряване на протокол от Технически Съвет за разглеждане на документацията от съответното измерване и след като всички забележки са отстранени от Изпълнителя, както следва:

1-ви етап: за първо измерване - 50% от общата стойност на договора;

2-ри етап: за второ измерване - 50% от общата стойност на договора.
3. Плащането се извършва до 60 дни след подписване на приемо-предавателен протокол за приемане на услугата  и фактура - оригинал, издадена, съгласно чл.113 от ЗДДС и след представяне на документи по чл. 45б, ал.3 от ЗОП при сключени договори с подизпълнители. Срокът на плащането тече от датата на последно представения документ.

III. СРОк И МЯСТО за изпълнение НА УСЛУГАТА
1.Срокът за изпълнение предмета на договора е както следва:
· първо измерване и представяне на техн. отчет и анализ - 30.06.2016 г;

· второ измерване и представяне на техн. отчет и анализ - 28.11.2016 г.

2. Мястото за изпълнение на услугата по смисъла на настоящия договор е  „ТЕЦ Марица изток 2” ЕАД, Сгуроотвал в цех Въглищно стопанство и пепелоизвоз.
IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ
1. Да предостави на Изпълнителя достъп до територията на ТЕЦ Марица изток 2, където ще се извършват геодезическите измервания.

3. Да определи лице или група от своя персонал, отговорни за решаването на всички въпроси, възникнали в процеса на работа по предмета на договора.

4.  Възложителят има право да извършва проверка относно качеството на изпълнение, съгласно посоченото в Приложение 1.

5. Възложителят е длъжен да организира в разумен срок Технически съвет за приемане на представената от Изпълнителя документация.

6. Да изисква от Изпълнителя да сключи и да му представи договори за подизпълнение с посочените в офертата му подизпълнители

7. Да заплати дължимите от него суми в сроковете и размерите, съгласно Раздел II от настоящият договор;

V. ПРАВА И ЗАДЪЛЖЕНИЯ НА ИЗПЪЛНИТЕЛЯ:

1. Да извърши два пъти годишно геодезически измервания на КИС на Сгуроотвала, като спазва изискванията на „Инструкция за изследване на деформации на сгради и съоръжения чрез геодезически методи“ (ИОДССГМ/1980г.) и съгласно действащото законодателство и вътрешните правила за работа на площадката на „ТЕЦ Марица изток 2”  ЕАД.
2. На базата на резултатите, получени от измерванията на контролно-измервателната система (КИС), да изготви и представи анализи за техническото състояние на Сгуроотвала. 
3. Да изпълни поръчката качествено в съответствие с предложеното в офертата му, съгласно изискванията на техническото задание от Приложение 1, неразделна част от договора.

4. Да изпълни със свои ръководни и изпълнителски кадри дейностите по предмета на договора  в съответствие с обемите, сроковете и изискванията към качеството им.

5. При   извършване   на   услугата  да   не   назначава   хора,   които   са   в трудовоправни отношения с централата.
  6. Да уведоми незабавно Възложителя при възникване на проблеми от технически характер, които могат да затруднят изпълнението на договора. 

7. Изпълнителят е длъжен да се запознае с Указания за реда и последователността при подготовка на документи за допускане до работа на външни изпълнители на територията на „ТЕЦ Марица изток 2” ЕАД, публикувани на интернет страницата на дружеството (www.tpp2.com, раздел Профил на купувача, вътрешни документи на Възложителя) и да изпълни изискванията им.

8. Изпълнителят се задължава в еднодневен срок от подписване на договора  да осъществи контакт с отговорника по договора и с негово съдействие да съгласува с компетентните лица на Възложителя от отдели „Сигурност и управление при кризи”, „Безопасност и здраве при работа”, „Технически контрол и качество” и „Екология”, както и РСПБЗН, необходимостта от представяне на документи за допускане до работа на територията на дружеството. Компетентните лица съгласуват подготвените от Изпълнителя документи и при липса на забележки подписват Протокол за проверка на документи за допускане до работа.

9. В случай, че Териториална дирекция “Национална сигурност”,  гр. Стара Загора не издаде разрешение за работа или извършване на конкретно възложена задача на лице – работник или служител на Изпълнителя, Изпълнителят се задължава да го замени, като предложи на Възложителя друго лице, притежаващо равностойна квалификация и опит, което също подлежи на проучване по горния ред.

10. Изпълнителят е длъжен на основание чл. 45а, ал. 3 ЗОП в срок до 3 дни след сключване на договор за подизпълнение или на допълнително                       споразумение към него, или на договор, с който се заменя посочен в офертата подизпълнител, да изпрати на Възложителя оригинален екземпляр от договора или допълнителното споразумение, заедно с доказателства, че не е нарушена забраната в чл. 45а, ал. 2 от ЗОП.

11. В случай, че се прекрати договорът за подизпълнение с обявения по                   процедурата подизпълнител и/или се замени обявен подизпълнител, Изпълнителят представя договора с новия подизпълнител ведно с декларация по чл. 47, ал.8 във връзка с чл. 47, ал.9 от  ЗОП от новия подизпълнител и декларация от Изпълнителя в свободен текст, с която се посочва причината, поради която се заменя обявения в процедурата подизпълнител и доказателства, че не е нарушена забраната на чл. 45а, ал. 2, т. 3 от ЗОП. Документите се представят в три дневен срок от подписване на договора за подизпълнение.

12. Изпълнителят е длъжен да прекрати договор за подизпълнение, ако по време на изпълнението му възникне обстоятелство по чл. 47, ал. 1 или 5 от ЗОП, както и при нарушаване на забраната по чл. 45а, ал. 4 от ЗОП в 14-дневен срок от узнаването. 

13. Изпълнителят няма право да: 

      13.1. сключва договор за подизпълнение с лице, за което е налице обстоятелство по чл. 47, ал. 1 или 5 от ЗОП:

       13.2 възлага изпълнението на една или повече от дейностите, включени в предмета на обществената поръчка, на лица, които не са подизпълнители;

13.3  заменя посочен в офертата подизпълнител, освен в случаите по чл. 45а, ал.2, т.3 от ЗОП.                                                                                          
14. Изпълнителят има право да получава уговореното възнаграждение в  посочените срокове и при договорените условия.

Забележка: В окончателния текст на договора за обществена поръчка клаузите относно подизпълнителите се заличават, ако в офертата си участникът не е декларирал участие на подизпълнители.

VI. ПРИЕМАНЕ НА ИЗВЪРШЕНАТА УСЛУГА
1. Документацията от Изпълнителя се представя в 4 еднообразни екземпляра на хартиен носител и в електронен вид на 4 флаш – памети (флашки).

2. Документацията от съответното измерване се разглежда и приема от  Технически Съвет, организиран от Възложителя. След като всички забележки са отстранени от Изпълнителя, се одобрява протокол от Технически Съвет.
3. Подписва се двустранен приемателен протокол между Изпълнителя и отговорника по договора.

VІІ. САНКЦИИ И НЕУСТОЙКИ

1. Възложителят дължи на Изпълнителя неустойка в размер на законната лихва за забава, върху неиздължената сума на ден при забава на плащания по договора, но не повече от 5 % от стойността на забавената сума. Максималният размер на дължимите от Възложителя на това основание неустойки за забава се ограничава до 5 % от стойността на договора.

2. При забава изпълнителят дължи неустойка в размер на законната лихва за забава върху стойността на забавеното изпълнение, но не повече от 5% от стойността на договора.

3. При неточно изпълнение изпълнителят дължи неустойка в размер на 1% от стойността на договора за всеки установен случай на неточно изпълнение. 

4. При пълно неизпълнение на задълженията си по договора Изпълнителят дължи неустойка в размер на 20% от стойността на договора.

5. Плащането на неустойки не лишава изправната страна по договора от правото и да търси обезщетения за претърпени вреди и пропуснати ползи над размера на неустойката.

6. Ако Възложителят прецени, че срока за изпълнение на договора не може да бъде спазен по причини, които се дължат изцяло или частично на негови действия или бездействия не налага предвидените в договора санкции и неустойки за определен от него период.

7. Изпълнителят се съгласява да удовлетвори претенциите на Възложителя за плащане на неустойки, настъпили в резултата на негово неизпълнение произтичащо от настоящият договор. Възложителят се задължава при възникване на претенция да уведоми писмено Изпълнителя. Уведомлението трябва да бъде мотивирано по основание и размер.

8. В случаите на т.7 от текущия Раздел, Възложителят извършва прихващане между двете насрещни вземания, които се погасяват до размера на по-малкото, като клаузата произвежда правно действие при условие, че между страните съществуват насрещни, еднородни, заместими и изискуеми вземания.

VIII. ФОРСМАЖОР

1. Страните се освобождават от отговорност за частично или пълно неизпълнения на техните договорни задължения в случай, че невъзможността за изпълнение е следствие на събитие извън техния контрол, или в случай, че тези обстоятелства са упражнили непосредствено влияние върху изпълнението на този договор. В случай на възникване на такива форсмажорни обстоятелства съответните срокове се удължават с времето на действие на тези обстоятелства. 

2.   Всяка една от страните е длъжна да уведоми съответно другата страна за настъпването и прекратяването на форсмажорното събитие в 7 - дневен срок от възникването и края на събитието, независимо от характера на събитието. Това уведомяване трябва да е потвърдено от Българската търговско-промишлена палата. В случая намира приложение чл. 306 от ТЗ.

ІХ. РАЗРЕШАВАНЕ НА СПОРОВЕ

1. Изпълнителят и Възложителят заявяват, че решават всички възникнали  спорове с взаимни преговори и споразумения.

2. Споровете, възникнали по тълкуването и изпълнението на настоящия  договор, които не могат да се решат с преговори между  страните  се решават по съдебен ред.

Х. ПРЕКРАТЯВАНЕ НА ДОГОВОРА

1. Договорът се прекратява по двустранно писмено споразумение между договарящите се страни.
2. Всяко неизпълнение на задълженията по настоящия договор е предпоставка за изправната страна да развали едностранно договора с 7-дневно писмено предизвестие.
3. При прекратяване на Договора финансовите взаимоотношения се уреждат с двустранен споразумителен протокол.
4. Възложителят има право да прекрати договора със 7-дневно писмено предизвестие.
ХІ. ОБЩИ УСЛОВИЯ

1.  За неуредени в настоящия договор въпроси се прилага ЗЗД и Търговския закон и действащото законодателство.

2. Нито една от страните няма право да прехвърля правата и задълженията, произтичащи от този договор, на трета страна, освен в случаите по чл. 43, ал. 7 от ЗОП.

3. По всички въпроси, възникнали при изпълнението на настоящия договор, Изпълнителят се обръща към отговорника на договора, указан по-долу.

 Този договор се изготви и подписа в два еднообразни екземпляра, по един екземпляр за всяка една от страните.

ВЪЗЛОЖИТЕЛ:                                                  ИЗПЪЛНИТЕЛ:

   Изп. директор:



                                                        Управител:


                      .................................                                            ..................................       
               ПРИЛОЖЕНИЕ 1

ТЕХНИЧЕСКО ЗАДАНИЕ

Геодезически измервания на КИС на Сгуроотвала и представяне на анализ за състоянието му

1. Съществуващо положение.

На Сгуроотвала на „ТЕЦ Марица Изток 2”ЕАД има изградена мрежа от геодезически точки (репери) за следене на хоризонтални и вертикални деформации на съоръжението, наричана за краткост и яснота КИС (контролно измервателна система). 

Брой точки на замер – 190.

Приблизителна площ на съоръжението – 1 000 дка.

Разположение – по 6 коти.

Забележка: 

Няма пряка видимост между част от реперите.

2. Цел на задачата.

Да се извърши: 

-замерване на КИС;

-сравняване и анализ на получените резултати;

-анализ на състоянието на Сгураотвала.

3. Основни изисквания.

3.1. По установяване на реперната мрежа:

а) набавяне на документацията от извършените предишни замервания;

б) набавяне на координати и коти на изходните геодезически точки и откриване на местоположението им;

в) откриване на местоположението на реперите от КИС;

г) почистване на точките от храстова растителност и натрупана пепелина, пречещи на замерването;

3.2. По геодезическите измервания:

а) извършване на поредни замервания на съществуващите репери;

б) извършване на нулеви замервания на ново възстановени репери;

в) изчисления за определяне на деформации – съгласно „Инструкция за изследване на деформациите на сгради и съоръжения чрез геодезически методи” 1980г.;

3.3       По изготвяне на документация:

І папка:
· Технически отчет.

· Обяснителна записка.

· Схема на точките от КИС.

· Данни за изходните репери .

· Схема на GPS векторите на точките от мрежата за следене на хоризонталните деформации.

· Схеми на ъглово-дължинните измервания /полигоновите ходове и засечки/.

· Схеми на нивелачните ходове /за следене на вертикалните деформации/.

· Координатен регистър на всички точки в координатна система БГС 2005, в координатната система WGS84 и  в координатна система 1970 г.
      ІІ папка:
            А/ Вертикални деформации:

· Регистър на котите на всички репери /Балтийска височинна система/.

· Таблица с котите за всеки репер от всички предишни замервания.

· Сравнителни таблици /по отделните коти за съответните репери/ – за определяне на вертикални деформациите спрямо предишните замервания и с последна колонка - разлика спрямо нулевото замерване.

· Сравнителни чертежи /за всеки репер/ на милиметрова хартия – за определяне на деформациите (мащаб 1:1) спрямо последното и спрямо нулевото замерване.

· Схема на вертикалните деформации /за всички репер/ с нанесени данни за разликите  спрямо последното  и спрямо нулевото замерване /в план/.

Б/ Хоризонтални деформации :

· Сравнителна таблица /за всички репери/ – спрямо предишните замервания, за определяне на координатните разлики.

· Схеми на хоризонталните деформации /по отделните коти/:

- да се отразят само четири положения : последен замер , двата предходни и нулевия.

-освен наблюдателните стълбове да се нанесат и репери с по-значителни по стойност премествания.

   ІІІ папка:
· Анализ на констатираните деформации.

· Анализ на техническото състояние на Сгуроотвала и препоръчителни мероприятия за безаварийна работа на съоръжението.

4. Допълнителни условия и изисквания:
а) използваната от Изпълнителя притежавана или ползвана на друго валидно правно основание необходима геодезическа и измервателна техника трябва да е сертифицирана за годината на извършване на замерването;
          Минимални изисквания към техниката :
           - тотална станция с ъглова точност минимум 1‘‘ със съответната комплектовка към нея– минимум 1 брой;

- GNSS/GPS приемници - минимум 3 (три) броя;

- нивелир с точност до 0.5 мм/км – минимум 1 брой.

       б) Минимални изисквания за екипа на Изпълнителят :
-  за геодезическата работа:       

1. минимум 2 (двама) инженер - геодезисти, от които единият да  притежава пълна проектантска правоспособност и стаж по специалността  3 (три) години;

2. минимум 2 (двама) техници, със специалност геодезия, фотограметрия и картография (или еквивалентно).
 - за изготвяне на „Анализ на техническото състояние на Сгуроотвала и  препоръчителни мероприятия за безаварийна работа на съоръжението”- геолог със специалност „Геология” /или еквивалентно/  и стаж по специалността 3 (три) години, с валидна пълна проектантска правоспособност.

в) „Анализ на техническото състояние на Сгуроотвала и препоръчителни мероприятия за безаварийна работа на съоръжението” да е съставен от инженер-геолог /хидрогеолог/  с пълна проектанска правоспособност;

г) „ТЕЦ Марица Изток 2” ЕАД не се ангажира с предоставянето на транспортни средства за изпълнение на заданието;

д) текстовата част да се разработи на Microsoft Word / Microsoft Excel, а графичната част на AutoCAD. Графичната част да е изработена в официалната за момента Координатна и Височинна системи за България.; 
е) документацията от Изпълнителя се представя в 4 еднообразни екземпляра на хартиен носител и в електронен вид на 4 флаш – памети (флашки);

ж) Техническия отчет и изготвените Анализи на Сгуроотвала, се разглеждат, одобряват и приемат на Технически Съвет;

з) след изплащане на дължимата по договора сума документацията (вкл. и документацията на електронен носител) става собственост на „ТЕЦ Марица Изток 2” ЕАД;

и) Изпълнителят приема да извърши и други дейности, неописани в настоящото Техническо задание, но необходими за постигане на крайния резултат – изготвяне на Технически отчет и Анализи на Сгуроотвала;

й) Изпълнителят е длъжен да се запознае и да изпълни изискванията на Указания за реда и последователността при подготовка на документи за допускане до работа на външни изпълнители на територията на „ТЕЦ Марица изток 2” ЕАД, публикувани на интернет страницата на дружеството.

ВЪЗЛОЖИТЕЛ:                                                  ИЗПЪЛНИТЕЛ:

   Изп. директор:



                                                        Управител:


                      .................................                                            ..................................       

